Annonce (til DMA) – til offentliggørelse den 27. april 2023.

**Ansøgning om miljøgodkendelse til midlertidigt oplag af olieholdigt boreaffald (farligt affald), Schlumberger Danmark ApS, Trafikhavnskaj 5, Esbjerg.**

Esbjerg Kommune, Industrimiljø har modtaget ansøgning om miljøgodkendelse af midlertidigt oplag af olieholdigt boreaffald (farligt affald) ved Schlumberger Danmark ApS, Trafikhavnskaj 5, Esbjerg

Der er søgt om miljøgodkendelse til midlertidig oplagring forud for efterfølgende eksport til Norge. Det midlertidig oplag er omfattet af godkendelsesbekendtgørelsens bilag 1 punkt 5.5:

*Midlertidig opbevaring af farligt affald, der ikke er omfattet af listepunkt 5.4, i afventning af en af de i listepunkt 5.1., 5.1, 5.4 og 5.6 anførte aktiviteter, hvor den samlede kapacitet er større end 50 tons, bortset fra midlertidig opbevaring i afventning af indsamling op det anlæg, hvor affaldet produceres.*

Efter loven kan alle med interesse i sagen se ansøgningsmaterialet, ligesom alle kan indsende skriftlige kommentarer til ansøgningen. Endvidere kan alle med interesse for sagen anmode om at få tilsendt udkast til miljøgodkendelse, når dette foreligger, samt skriftligt kommentere udkast til miljøgodkendelse indenfor en frist på 2 uger fra modtagelsen af udkastet.

Fristen for at kommentere ansøgningsmaterialet og anmode om udkast til miljøgodkendelse er den **18. maj 2023**.

Alle bemærkninger, som kommunen modtager rettidigt, indgår i den videre behandling af sagen.

Angivelse af hvornår, hvor og hvordan sagens akter vil blive stillet til rådighed, aftales nærmere ved henvendelse.

Henvendelse vedrørende ovenstående rettes til Esbjerg Kommune, Industrimiljø, Torvegade 74, 6700 Esbjerg, dir. tlf. 76 16 0504 eller mail miljo@esbjergkommune.dk.